Diari Oficial de la Generalitat Valenciana


Sumari del DOGV 8355, del 06-08-2018 (2018/7628)

Resolució de 12 de juliol de 2018, de la Secretaría Autonómica de Turisme Comunitat Valenciana, de declaració provisional de Tales, la Llosa, Sierra Engarcerán, Vall d'Alba, Olocau del Rey, Pavías, Higueras i Santa Magdalena de Pulpis com a municipis turístics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7628


Organisme emissor
:   Presidència de la Generalitat

Tipus de document
:   Resolució

Resolució de 12 de juliol de 2018, de la Secretaría Autonómica de Turisme Comunitat Valenciana, de declaració provisional de Tales, la Llosa, Sierra Engarcerán, Vall d'Alba, Olocau del Rey, Pavías, Higueras i Santa Magdalena de Pulpis com a municipis turístics de la Comunitat Valenciana. [2018/7628]  
Tenint en compte que:  
Vistos els expedients de sol·licitud de declaració de municipi turístic formulada pels ajuntaments de Tales, la Llosa, Sierra Engarcerán, Vall d'Alba, Olocau del Rey, Pavías, Higueras i Santa Magdalena de Pulpis.  
  
Primer. En virtut d'acords adoptats per la majoria absoluta dels seus membres, les corporacions municipals mencionades en el paràgraf anterior, van sol·licitar la declaració de Municipi Turístic de la Comunitat Valenciana.  
  
Segon. Les dites sol·licituds han entrat amb anterioritat a l'entrada en vigor de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, per la qual cosa procedeix la tramitació d'acord amb el que estableix la Llei 3/1998, de 21 de maig, de la Generalitat, de turisme de la Comunitat Valenciana.  
  
Tercer. De la documentació que hi ha en els expedients es dedueix el compliment dels requisits exigits per l'article 25 de la Llei 3/1998, de 21 de maig, de la Generalitat, de turisme de la Comunitat Valenciana, per a ser declarats municipis turístics per la via d'atracció turística a l'entendre's acreditats els punts següents:  
  
Que pels seus atractius naturals, monumentals o socioculturals reben un nombre significatiu de visitants en relació amb els habitants inscrits en el seu padró de residents.  
  
Fonaments de dret  
Primer. L'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, estableix: «podran aconseguir la consideració de Municipi Turístic de la Comunitat Valenciana aquells que puguen identificar-se amb algun dels supòsits següents:  
  
(....) - Destinació d'Atracció Turística. Aquells que pels seus atractius naturals, monumentals, socioculturals o per la seua rellevància en algun mercat turístic específic, reben en un determinat moment de l'any un nombre significatiu de visitants en relació amb la seua població de dret, sense que aquests pernocten necessàriament ací.»  
Segon. L'article 28 de la Llei 3/1998, de 21 de maig, de la Generalitat, de turisme de la Comunitat Valenciana, estableix: «el règim previst en aquesta llei s'aplicarà a tots aquells municipis que així ho sol·liciten quan complisquen els requisits exigits en aquesta per a la seua declaració com a municipi turístic.»  
Tercer. L'article 36.3 de la Llei 39/2015, d'1 d'octubre de 2015, del procediment administratiu comú de les administracions públiques, estableix que quan haja de dictar-se una sèrie d'actes de la mateixa naturalesa, com ara nomenaments, concessions o llicències, podran refondre's en un mateix acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat  
Quart. L'article 29 de la Llei 3/1998, de 21 de maig, de la Generalitat, de turisme de la Comunitat Valenciana, sobre procediment per a la declaració de municipi turístic.  
  
En virtut de l'anterior, d'acord amb els preceptes legals citats i la resta de general i pertinent aplicació i vista la proposta de la directora general de Turisme de data 10 de juliol de 2018, resolc:  
  
Primer  
Declarar provisionalment, de conformitat amb el que estableix l'article 25 de la Llei 3/1998, de 21 de maig, de la Generalitat, de turisme de la Comunitat Valenciana, municipi turístic de la Comunitat Valenciana els municipis següents: Tales, la Llosa, Sierra Engarcerán, Vall d'Alba, Olocau del Rey, Pavías, Higueras i Santa Magdalena de Pulpis.   
  
  
Segon  
Sotmetre els expedients a informació pública per un termini de 20 dies per mitjà d'anunci en el Diari Oficial de la Generalitat Valenciana.  
  
València, 12 de juliol de 2018.- El secretari autonòmic de Turisme Comunitat Valenciana: Francesc Colomer Sánchez.